title: Provedbena uredba Komisije (EU) 2019/464 оd 21. ožujka 2019. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 412/2013 na uvoz keramičkih stolnih i kuhinjskih proizvoda podrijetlom iz Narodne Republike Kine, te o uvjetovanju takvog uvoza evidentiranjem

text:
                  22.3.2019

                  HR

                  Službeni list Europske unije

                  L 80/18

         PROVEDBENA UREDBA KOMISIJE (EU) 2019/464
         оd 21. ožujka 2019.
         o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 412/2013 na uvoz keramičkih stolnih i kuhinjskih proizvoda podrijetlom iz Narodne Republike Kine, te o uvjetovanju takvog uvoza evidentiranjem
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 13. stavak 3. i članak 14. stavak 5.,
         nakon obavješćivanja država članica,
         budući da:
         A.   ISPITNI POSTUPAK PO SLUŽBENOJ DUŽNOSTI

                     (1)

                     Europska komisija („Komisija”) odlučila je na vlastitu inicijativu, na temelju članka 13. stavka 3. i članka 14. stavka 5. Uredbe (EU) 2016/1036 („osnovna uredba”), ispitati moguće izbjegavanje antidampinških mjera uvedenih na uvoz keramičkih stolnih i kuhinjskih proizvoda podrijetlom iz Narodne Republike Kine, te uvjetovati takav uvoz evidentiranjem.

               B.   PROIZVOD

                     (2)

                     Proizvod na koji se odnosi moguće izbjegavanje mjera jesu keramički stolni i kuhinjski proizvodi, osim keramičkih mlinova za kondimente ili začine i njihovih dijelova za mljevenje, keramičkih mlinaca za kavu, keramičkih brusilica za noževe, keramičkih brusilica, keramičkih kuhinjskih alata namijenjenih rezanju, mljevenju, ribanju, struganju i guljenju te plitica za pizze od kordieritne keramike, vrste koja se koristi za pečenje pizze ili kruha, trenutačno razvrstani u oznake KN ex 6911 10 00, ex 6912 00 21, ex 6912 00 23, ex 6912 00 25 i ex 6912 00 29 (oznake TARIC 6911100090, 6912002111, 6912002191, 6912002310, 6912002510 i 6912002910) i podrijetlom iz Narodne Republike Kine („predmetni proizvod”).

                     (3)

                     Proizvod iz ispitnog postupka istovjetan je proizvodu iz prethodne uvodne izjave, trenutačno je razvrstan u iste oznake kao predmetni proizvod i uvozi se pod dodatnim oznakama TARIC navedenima na popisu u Prilogu („proizvod iz predmetnog postupka”).

               C.   POSTOJEĆE MJERE

                     (4)

                     Mjere koje su trenutačno na snazi i koje se možda izbjegavaju antidampinške su mjere uvedene Provedbenom uredbom Vijeća (EU) br. 412/2013 (2), kako je izmijenjena Provedbenom uredbom Komisije (EU) 2017/1932 (3) („postojeće mjere”).

               D.   RAZLOZI

                     (5)

                     Komisija raspolaže dostatnim dokazima o reorganizaciji strukture i kanala prodaje predmetnog proizvoda.

                     (6)

                     Na takve prakse reorganizacije kanala prodaje upućuje nagao porast ili pad u statističkim podacima o izvozu određenih trgovačkih društava u odnosu na brojke i kretanja u razdoblju od 2014. do 2018. Nadalje, u nekim slučajevima stvarni izvoz koji su ostvarila određena društva premašuje njihovu prijavljenu proizvodnju. Konačno, Komisija je obaviještena o istragama koje trenutačno provode carinska tijela u pogledu zlouporabe oznaka TARIC dodijeljenih pojedinačnim društvima.

                     (7)

                     Na temelju tih pokazatelja može se zaključiti da određena društva na koja se trenutačno primjenjuje preostala pristojba od 36,1 % (dodatna oznaka TARIC B999) ili društva na koja se primjenjuje pojedinačna stopa pristojbe prodaju svoje proizvode preko drugih društava na koja se primjenjuje niža pristojba. Popis društava koja su možda uključena u takve prakse nalazi se u Prilogu.

                     (8)

                     Te prakse reorganizacije kanala prodaje dovele su do promjene strukture trgovine povezane s izvozom iz Narodne Republike Kine nakon uvođenja mjera za predmetni proizvod, pri čemu za tu promjenu nema dostatnog valjanog razloga ili opravdanja osim uvođenja te pristojbe.

                     (9)

                     Nadalje, dokazi upućuju na činjenicu da su korektivni učinci postojećih antidampinških mjera koje se primjenjuju na predmetni proizvod umanjeni i u pogledu količina i u pogledu cijena. Obujam uvoza proizvoda iz ispitnog postupka znatno se povećao. Osim toga, postoje dostatni dokazi da se uvoz proizvoda iz ispitnog postupka obavlja po cijenama koje su niže od neštetne cijene utvrđene u ispitnom postupku koji je doveo do postojećih mjera.

                     (10)

                     Naposljetku, Komisija raspolaže dostatnim dokazima da su cijene proizvoda iz ispitnog postupka dampinške u odnosu na prethodno utvrđenu uobičajenu vrijednost za predmetni proizvod.

                     (11)

                     Ako se tijekom ispitnog postupka osim navedenih postupaka otkriju druge prakse izbjegavanja mjera obuhvaćene člankom 13. osnovne uredbe, i one mogu postati predmet ispitnog postupka.

               E.   POSTUPAK

                     (12)

                     S obzirom na prethodno navedeno Komisija je zaključila da postoje dostatni dokazi koji opravdavaju pokretanje ispitnog postupka na temelju članka 13. stavka 3. osnovne uredbe te uvođenje evidentiranja uvoza proizvoda iz ispitnog postupka u skladu s člankom 14. stavkom 5. osnovne uredbe.

               (a)   Upitnici

                     (13)

                     Kako bi prikupila informacije koje smatra potrebnima za svoj ispitni postupak, Komisija će poslati upitnike kineskim proizvođačima izvoznicima navedenima u Prilogu.

                     (14)

                     U svakom slučaju, sve zainteresirane strane trebale bi odmah kontaktirati s Komisijom, a najkasnije do roka utvrđenog u članku 3. stavku 1. ove Uredbe. Rok utvrđen u članku 3. stavku 2. ove Uredbe primjenjuje se na sve zainteresirane strane.

                     (15)

                     Tijela Narodne Republike Kine bit će obaviještena o pokretanju ispitnog postupka.

               (b)   Prikupljanje informacija i održavanje saslušanja

                     (16)

                     Sve zainteresirane strane, uključujući industriju Unije, uvoznike i sva relevantna udruženja, pozivaju se da iznesu svoja stajališta u pisanom obliku i dostave dokaze kojima ih potkrepljuju, pod uvjetom da to učine u roku predviđenom člankom 3. stavkom 2. Nadalje, Komisija može saslušati zainteresirane strane pod uvjetom da dostave zahtjev u pisanom obliku i obrazlože zašto ih treba saslušati.

               F.   EVIDENTIRANJE

                     (17)

                     U skladu s člankom 14. stavkom 5. osnovne uredbe uvodi se obveza evidentiranja uvoza proizvoda iz ispitnog postupka kako bi se osiguralo da se, ako se ispitnim postupkom utvrdi izbjegavanje mjera, antidampinške pristojbe u odgovarajućem iznosu mogu uvesti od dana kad je evidentiranje takvog uvoza uvedeno.

                     (18)

                     Sve buduće obveze proizlazile bi iz nalaza ispitnog postupka. Na temelju trenutačno dostupnih informacija, posebno pokazatelja koji upućuju na to da određena društva na koja se trenutačno primjenjuje preostala pristojba od 36,1 % (dodatna oznaka TARIC B999) ili društva na koja se primjenjuje pojedinačna stopa pristojbe prodaju svoje proizvode preko drugih društava na koja se primjenjuje niža stopa, iznos moguće buduće obveze utvrđen je na razini preostale pristojbe, tj. iznosi 36,1 % ad valorem CIF vrijednosti uvoza proizvoda iz ispitnog postupka, koji se uvozi pod dodatnim oznakama TARIC navedenima u Prilogu ovoj Uredbi.

               G.   ROKOVI

                     (19)

                     U interesu dobrog upravljanja potrebno je navesti sljedeće rokove:

                                 —

                                 u kojima se zainteresirane strane mogu javiti Komisiji, iznijeti svoja stajališta u pisanom obliku i dostaviti odgovore na upitnik ili bilo koje druge podatke koje treba uzeti u obzir tijekom ispitnog postupka,

                                 —

                                 u kojima zainteresirane strane mogu podnijeti pisani zahtjev da ih Komisija sasluša.

                     (20)

                     Treba skrenuti pozornost na činjenicu da je za ostvarivanje postupovnih prava predviđenih osnovnom uredbom potrebno da se zainteresirana strana javi Komisiji u rokovima utvrđenima u članku 3. ove Uredbe.

               H.   NESURADNJA

                     (21)

                     Ako zainteresirana strana odbije odobriti pristup potrebnim informacijama ili ih ne dostavi u roku ili ako znatno ometa ispitni postupak, nalazi, bili pozitivni ili negativni, mogu se donijeti na temelju raspoloživih podataka u skladu s člankom 18. osnovne uredbe.

                     (22)

                     Ako se utvrdi da je zainteresirana strana dostavila lažne ili obmanjujuće informacije, te se informacije ne moraju uzeti u obzir i mogu se upotrijebiti raspoloživi podaci u skladu s člankom 18. osnovne uredbe.

                     (23)

                     Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. osnovne uredbe, ishod za tu stranu može biti manje povoljan nego što bi bio da je surađivala.

               I.   VREMENSKI OKVIR ISPITNOG POSTUPKA

                     (24)

                     Ispitni postupak će se, u skladu s člankom 13. stavkom 3. osnovne uredbe, zaključiti u roku od devet mjeseci od datuma stupanja na snagu ove Uredbe.

               J.   OBRADA OSOBNIH PODATAKA

                     (25)

                     Osobni podaci prikupljeni u ovom ispitnom postupku obrađuju se u skladu s Uredbom (EU) 2018/1725 Europskog parlamenta i Vijeća o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka (4).

               K.   SLUŽBENIK ZA SASLUŠANJE

                     (26)

                     Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje ispituje zahtjeve za pristup dokumentaciji, sporove povezane s povjerljivošću dokumenata, zahtjeve za produljenje rokova i sve druge zahtjeve povezane s pravima na obranu zainteresiranih strana i trećih strana koji se mogu podnijeti tijekom postupka.

                     (27)

                     Službenik za saslušanje može organizirati saslušanja i posredovati između zainteresirane strane i službi Komisije kako bi osigurao da zainteresirana strana u potpunosti ostvaruje svoja prava na obranu.

                     (28)

                     Zahtjevi za saslušanje pred službenikom za saslušanje podnose se u pisanom obliku i trebali bi sadržavati razloge za njihovo podnošenje. Službenik za saslušanje ispitat će te razloge. Saslušanja bi se trebala održati samo ako pitanja nisu pravodobno riješena sa službama Komisije.

                     (29)

                     Svi zahtjevi moraju se podnijeti pravovremeno i žurno kako se ne bi ugrozilo uredno odvijanje postupka. U tu svrhu zainteresirane strane trebale bi zatražiti intervenciju službenika za saslušanje u najkraćem roku nakon nastanka događaja koji opravdava takvu intervenciju. U načelu, rokovi navedeni u članku 3. za podnošenja zahtjeva za saslušanje pred službama Komisije primjenjuju se mutatis mutandis na zahtjeve za saslušanje pred službenikom za saslušanje. Ako se zahtjevi za saslušanje ne podnesu u važećem roku, službenik za saslušanje ispitat će i razloge kašnjenja, prirodu postavljenih pitanja i utjecaj tih pitanja na pravo na obranu, vodeći računa o interesu dobrog upravljanja i pravovremenom završetku ispitnog postupka.

                     (30)

                     Dodatne informacije i podatke za kontakt zainteresirane strane mogu pronaći na internetskim stranicama službenika za saslušanje na mrežnom mjestu Glavne uprave za trgovinu: http://ec.europa.eu/trade/trade-policy-and-you/contacts/hearing-officer/,

               DONIJELA JE OVU UREDBU:

            Članak 1.
            Pokreće se ispitni postupak na temelju članka 13. stavka 3. Uredbe (EU) 2016/1036 kako bi se utvrdilo izbjegavaju li se uvozom u Uniju keramičkih stolnih i kuhinjskih proizvoda, osim keramičkih mlinova za kondimente ili začine i njihovih dijelova za mljevenje, keramičkih mlinaca za kavu, keramičkih brusilica za noževe, keramičkih brusilica, keramičkih kuhinjskih alata namijenjenih rezanju, mljevenju, ribanju, struganju i guljenju te plitica za pizze od kordieritne keramike, vrste koja se koristi za pečenje pizze ili kruha, koji su trenutačno razvrstani u oznake KN ex 6911 10 00, ex 6912 00 21, ex 6912 00 23, ex 6912 00 25 i ex 6912 00 29 (oznake TARIC 6911100090, 6912002111, 6912002191, 6912002310, 6912002510 i 6912002910) i podrijetlom iz Narodne Republike Kine, te se uvoze pod dodatnim oznakama TARIC navedenima u Prilogu, mjere uvedene Provedbenom uredbom (EU) br. 412/2013.

            Članak 2.
            Carinska tijela poduzimaju, u skladu s člankom 13. stavkom 3. i člankom 14. stavkom 5. Uredbe (EU) 2016/1036, odgovarajuće mjere za evidentiranje uvoza u Uniju koji se prijavljuje pod dodatnim oznakama TARIC navedenima u Prilogu ovoj Uredbi.
            Evidentiranje istječe devet mjeseci od datuma stupanja na snagu ove Uredbe.

            Članak 3.

               1.   Zainteresirane strane moraju se javiti Komisiji u roku od 15 dana od datuma stupanja na snagu ove Uredbe.

               2.   Ako zainteresirane strane žele da se njihove izjave uzmu u obzir tijekom ispitnog postupka, moraju iznijeti svoja stajališta u pisanom obliku i dostaviti odgovore na upitnik ili druge podatke u roku od 37 dana od datuma objave ove Uredbe u Službenom listu Europske unije, osim ako je utvrđeno drukčije.

               3.   Zainteresirane strane mogu od Komisije zatražiti saslušanje u istom roku od 37 dana.

               4.   Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Prije nego što Komisiji dostave informacije i/ili podatke koji podliježu autorskim pravima treće strane, zainteresirane strane moraju zatražiti posebno dopuštenje od nositelja autorskih prava kojim se Komisiji izričito dopušta (a) upotreba informacija i podataka u svrhu ovog postupka trgovinske zaštite i (b) pružanje informacija i/ili podataka zainteresiranim stranama u ovom ispitnom postupku u obliku kojim im se omogućuje ostvarivanje prava na obranu.

               5.   Svi podnesci (uključujući informacije koje se traže u ovoj Uredbi), ispunjeni upitnici i korespondencija zainteresiranih strana za koje se zahtijeva povjerljivo postupanje, moraju imati oznaku „Limited” (ograničeno) (5). Strane koje dostavljaju informacije tijekom ovog ispitnog postupka pozivaju se da obrazlože svoj zahtjev za povjerljivo postupanje.

               6.   Zainteresirane strane koje dostavljaju informacije s oznakom „Limited” dužne su u skladu s člankom 19. stavkom 2. osnovne uredbe dostaviti sažetke tih informacija u verziji koja nije povjerljiva s oznakom „For inspection by interested parties” (na uvid zainteresiranim stranama). Ti sažeci trebali bi biti dovoljno detaljni da se može razumjeti bit informacija koje su dostavljene kao povjerljive.

               7.   Ako stranka koja dostavlja povjerljive informacije ne navede dobar razlog za traženje povjerljivog postupanja ili ne dostavi sažetak u verziji koja nije povjerljiva, u traženom obliku i tražene kvalitete, Komisija te informacije ne mora uzeti u obzir, osim ako se iz odgovarajućih izvora može na zadovoljavajući način dokazati da su te informacije točne.

               8.   Zainteresirane strane pozivaju se da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji se moraju dostaviti na CD-R-u ili DVD-u osobno ili preporučenom poštom. Uporabom e-pošte zainteresirane strane izražavaju svoju suglasnost s pravilima koja se primjenjuju na elektroničke podneske, sadržanima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na internetskim stranicama Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime, adresu, broj telefona i valjanu adresu e-pošte te osigurati da je dostavljena adresa e-pošte ispravna službena adresa e-pošte koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
               Adresa Komisije za korespondenciju:

                           European Commission

                           Directorate-General for Trade

                           Directorate H

                           Office: CHAR 04/039

                           1049 Bruxelles/Brussel

                           BELGIQUE/BELGIË

                           E-pošta: TRADE-R700@ec.europa.eu

            Članak 4.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. ožujka 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  Provedbena uredba Vijeća (EU) br. 412/2013 od 13. svibnja 2013. o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 131, 15.5.2013., str. 1.).

            (3)  Provedbena uredba Komisije (EU) 2017/1932 od 23. listopada 2017. o izmjeni Provedbene uredbe Vijeća (EU) br. 412/2013 o uvođenju konačne antidampinške pristojbe i konačnoj naplati privremene pristojbe uvedene na uvoz keramičkih stolnih i kuhinjskih proizvoda podrijetlom iz Narodne Republike Kine (SL L 273, 24.10.2017., str. 4.).

            (4)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (5)  Dokument s oznakom „Limited” dokument je koji se smatra povjerljivim u skladu s člankom 19. Uredbe (EU) 2016/1036 Europskog parlamenta i Vijeća (SL L 176, 30.6.2016., str. 21.) i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).

            PRILOG

                        Dodatna oznaka TARIC

                        Naziv društva

                        Sadašnja stopa pristojbe (%)

                        B351

                        CHL Porcelain Industries Ltd

                        23,4

                        B353

                        Guangxi Province Beiliu City Laotian Ceramics Co., Ltd

                        22,9

                        B359

                        Beiliu Changlong Ceramics Co., Ltd.

                        17,9

                        B360

                        Beiliu Chengda Ceramic Co., Ltd.

                        17,9

                        B362

                        Beiliu Jiasheng Porcelain Co., Ltd.

                        17,9

                        B383

                        Chaozhou Chengxi Jijie Art & Craft Painted Porcelain Fty.

                        17,9

                        B437

                        Guangdong Jinqiangyi Ceramics Co., Ltd

                        17,9

                        B446

                        Chaozhou Lianjun Ceramics Co., Ltd.

                        17,9

                        B454

                        Chaozhou New Power Co., Ltd.

                        17,9

                        B484

                        Chaozhou Xinde Ceramics Craft Factory

                        17,9

                        B492

                        Chaozhou Yaran Ceramics Craft Making Co., Ltd.

                        17,9

                        B508

                        Dehua Kaiyuan Porcelain Industry Co., Ltd.

                        17,9

                        B511

                        Dongguan Kennex Ceramic Ltd

                        17,9

                        B514

                        Evershine Fine China Co., Ltd.

                        17,9

                        B517

                        Far East (Boluo) Ceramics Factory Co., Ltd

                        17,9

                        B519

                        Fengfeng Mining District Yuhang Ceramic Co. Ltd. („Yuhang”)

                        17,9

                        B543

                        Fujian Dehua Rongxin Ceramic Co., Ltd.

                        17,9

                        B548

                        Fujian Dehua Xingye Ceramic Co., Ltd.

                        17,9

                        B549

                        Fujian Dehua Yonghuang Ceramic Co., Ltd.

                        17,9

                        B554

                        Fujian Jackson Arts and Crafts Co., Ltd.

                        17,9

                        B556

                        Profit Cultural & Creative Group Corporation

                        17,9

                        B560

                        Fujian Quanzhou Shunmei Group Co., Ltd.

                        17,9

                        B579

                        Guangxi Beiliu Guixin Porcelain Co., Ltd.

                        17,9

                        B583

                        Guangxi Beiliu Rili Porcelain Co.,Ltd.

                        17,9

                        B592

                        Hebei Dersun Ceramic Co., Ltd.

                        17,9

                        B599

                        Hunan Fungdeli Ceramics Co., Ltd.

                        17,9

                        B602

                        Hunan Huawei China Industry Co., Ltd

                        17,9

                        B610

                        Hunan Wing Star Ceramic Co., Ltd.

                        17,9

                        B619

                        Joyye Arts & Crafts Co., Ltd.

                        17,9

                        B627

                        Liling GuanQian Ceramic Manufacture Co., Ltd.

                        17,9

                        B635

                        Liling Liuxingtan Ceramics Co., Ltd

                        17,9

                        B639

                        Liling Rongxiang Ceramic Co., Ltd.

                        17,9

                        B641

                        Liling Santang Ceramics Manufacturing Co., Ltd.

                        17,9

                        B645

                        Liling Top Collection Industrial Co., Ltd

                        17,9

                        B656

                        Meizhou Gaoyu Ceramics Co., Ltd.

                        17,9

                        B678

                        Ronghui Ceramic Co., Ltd Liling Hunan China

                        17,9

                        B682

                        Shandong Zhaoding Porcelain Co., Ltd.

                        17,9

                        B687

                        Shenzhen Donglin Industry Co., Ltd.

                        17,9

                        B692

                        Shenzhen Fuxingjiayun Ceramics Co., Ltd.

                        17,9

                        B693

                        Shenzhen Good-Always Imp. & Exp. Co. Ltd

                        17,9

                        B712

                        Tangshan Daxin Ceramics Co., Ltd.

                        17,9

                        B724

                        Tangshan Redrose Porcelain Products Co., Ltd.

                        17,9

                        B742

                        Xuchang Jianxing Porcelain Products Co., Ltd.

                        17,9

                        B751

                        Yuzhou Huixiang Ceramics Co., Ltd.

                        17,9

                        B752

                        Yuzhou Ruilong Ceramics Co., Ltd.

                        17,9

                        B756

                        Zibo Boshan Shantou Ceramic Factory

                        17,9

                        B759

                        Zibo Fuxin Porcelain Co., Ltd.

                        17,9

                        B762

                        Zibo Jinxin Light Industrial Products Co., Ltd

                        17,9

                        B956

                        Liling Taiyu Porcelain Industries Co., Ltd

                        17,9

                        B957

                        Liling Xinyi Ceramics Industry Ltd.

                        17,9


title: Provedbena uredba Komisije (EU) 2019/465 оd 21. ožujka 2019. o najnižoj prodajnoj cijeni za obrano mlijeko u prahu za trideset i četvrti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080

text:
                  22.3.2019

                  HR

                  Službeni list Europske unije

                  L 80/25

         PROVEDBENA UREDBA KOMISIJE (EU) 2019/465
         оd 21. ožujka 2019.
         o najnižoj prodajnoj cijeni za obrano mlijeko u prahu za trideset i četvrti djelomični poziv za podnošenje ponuda u okviru natječajnog postupka otvorenog Provedbenom uredbom (EU) 2016/2080
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
         uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
         budući da:

                     (1)

                     Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

                     (2)

                     U svjetlu ponuda primljenih za trideset i četvrti djelomični poziv za podnošenje ponuda, trebalo bi odrediti najnižu prodajnu cijenu.

                     (3)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Za trideset i četvrti djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenog Provedbenom uredbom (EU) 2016/2080, za koji je rok za podnošenje ponuda istekao 19. ožujka 2019., najniža prodajna cijena iznosi 164,10 EUR/100 kg.

            Članak 2.
            Ova Uredba stupa na snagu na dan objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. ožujka 2019.

                  Za Komisiju,

                  u ime predsjednika,

               Jerzy PLEWA

                  Glavni direktor

                  Glavna uprava za poljoprivredu i ruralni razvoj

            (1)  SL L 347, 20.12.2013., str. 671.

            (2)  SL L 206, 30.7.2016., str. 71.

            (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).


title: Provedbena uredba Komisije (EU) 2019/574 оd 4. travnja 2019. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Paška sol” (ZOI))

text:
                  11.4.2019

                  HR

                  Službeni list Europske unije

                  L 100/5

         PROVEDBENA UREDBA KOMISIJE (EU) 2019/574
         оd 4. travnja 2019.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Paška sol” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Paška sol” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Paška sol” potrebno je upisati u registar,

               DONIJELA JE OVU UREDBU:

            Članak 1.
            Naziv „Paška sol” (ZOI) upisuje se u registar.
            Naziv iz prvog stavka odnosi se na proizvod iz razreda 2.6. Sol iz priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 343, 14.12.2012., str. 1.

            (2)  SL C 449, 13.12.2018., str. 17.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2019/575 оd 4. travnja 2019. o zaštiti naziva „Cebreros” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća

text:
                  11.4.2019

                  HR

                  Službeni list Europske unije

                  L 100/6

         PROVEDBENA UREDBA KOMISIJE (EU) 2019/575
         оd 4. travnja 2019.
         o zaštiti naziva „Cebreros” (ZOI) u skladu s člankom 99. Uredbe (EU) br. 1308/2013 Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     U skladu s člankom 97. stavcima 2. i 3. Uredbe (EU) br. 1308/2013 Komisija je ispitala zahtjev Španjolske za upis naziva „Cebreros” u registar te ga je objavila u Službenom listu Europske unije (2).

                     (2)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (3)

                     U skladu s člankom 99. Uredbe (EU) br. 1308/2013, naziv „Cebreros” trebalo bi zaštititi i upisati u registar iz članka 104. te uredbe.

                     (4)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Zaštićuje se naziv „Cebreros” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 4. travnja 2019.

                  Za Komisiju,

                  u ime predsjednika,

               Phil HOGAN

                  Član Komisije

            (1)  SL L 347, 20.12.2013., str. 671.

            (2)  SL C 438, 5.12.2018., str. 2.


title: Provedbena uredba Komisije (EU) 2019/716 оd 30. travnja 2019. o izmjeni provedbenih uredbi (EU) br. 22/2013 i (EU) br. 540/2011 u pogledu uvjeta odobrenja aktivne tvari ciflumetofen (Tekst značajan za EGP.)

text:
                  10.5.2019

                  HR

                  Službeni list Europske unije

                  L 122/39

         PROVEDBENA UREDBA KOMISIJE (EU) 2019/716
         оd 30. travnja 2019.
         o izmjeni provedbenih uredbi (EU) br. 22/2013 i (EU) br. 540/2011 u pogledu uvjeta odobrenja aktivne tvari ciflumetofen
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno drugu mogućnost iz njezina članka 21. stavka 3. te članak 78. stavak 2.,
         budući da:

                     (1)

                     Provedbenom uredbom Komisije (EU) br. 22/2013 (2) predviđa se odobrenje aktivne tvari ciflumetofen i posljedično uvrštenje ciflumetofena u Prilog Provedbenoj uredbi Komisije (EU) br. 540/2011 (3). Provedbenom uredbom (EU) br. 22/2013 predviđa se i podnošenje dodatnih potvrdnih informacija o mutagenom potencijalu metabolita B3 i njegovu prehrambenom riziku te o riziku od ciflumetofena za vodene kralježnjake.

                     (2)

                     Podnositelj zahtjeva dostavio je dodatne informacije kako bi se isključio mutageni potencijal metabolita B3 i potvrdio prihvatljivi rizik za vodene kralježnjake.

                     (3)

                     Nizozemska je ocijenila dodatne informacije koje je dostavio podnositelj zahtjeva. Svoju je ocjenu u obliku dopune nacrtu izvješća o ocjeni dostavila 6. listopada 2015. drugim državama članicama, Komisiji i Europskoj agenciji za sigurnost hrane („Agencija”).

                     (4)

                     Provedeno je savjetovanje s državama članicama, podnositeljem zahtjeva i Agencijom i od njih je zatraženo da dostave primjedbe o ocjeni države članice izvjestiteljice. Agencija je 25. veljače 2016. objavila tehničko izvješće (4) u kojem su sažeti rezultati tog savjetovanja o ciflumetofenu.

                     (5)

                     Komisija se o ocjeni metabolita B3 dodatno savjetovala s Agencijom. Agencija je 5. prosinca 2016. objavila svoj zaključak (5) o ocjeni tih dodatnih informacija.

                     (6)

                     Prema dodatnim informacijama koje je dostavio podnositelj zahtjeva, Agencija je utvrdila da je potvrđen prihvatljivi rizik za vodene kralježnjake uzimajući u obzir njihov cijeli životni ciklus. Time je odgovoreno na pitanje iz točke (c) Priloga Provedbenoj uredbi (EU) br. 22/2013. Međutim, na temelju dodatnih podataka dostavljenih u skladu s točkama (a) i (b) Priloga Provedbenoj uredbi (EU) br. 22/2013 nije moguće isključiti genotoksični potencijal metabolita B3.

                     (7)

                     Nacrt izvješća o ocjeni, njegovu dopunu i zaključak Agencije pregledale su države članice i Komisija u okviru Stalnog odbora za bilje, životinje, hranu i hranu za životinje te su ga 22. ožujka 2019. finalizirale u obliku izvješća Komisije o pregledu za ciflumetofen.

                     (8)

                     Podnositelju zahtjeva omogućeno je podnošenje primjedbi na završnu verziju izvješća o pregledu.

                     (9)

                     Komisija je zaključila da dostavljene dodatne informacije nisu dovoljne da se isključi genotoksični potencijal metabolita B3 i da bi uvjete odobrenja utvrđene u Prilogu Provedbenoj uredbi (EU) br. 540/2011 trebalo ograničiti kako bi uporaba proizvoda koji sadržavaju ciflumetofen bila prihvatljiva, posebno u pogledu izloženosti podzemnih voda metabolitu B3.

                     (10)

                     Stoga je u skladu s člankom 21. stavkom 3. Uredbe (EZ) br. 1107/2009, a u vezi s njezinim člankom 6., i potrebno i primjereno ograničiti odobrenje ciflumetofena.

                     (11)

                     Stoga bi provedbene uredbe (EU) br. 22/2013 i (EU) br. 540/2011 trebalo izmijeniti.

                     (12)

                     Državama članicama potrebno je osigurati dovoljno vremena da izmijene ili oduzmu odobrenja za sredstva za zaštitu bilja koja sadržavaju ciflumetofen koja nisu u skladu s ograničenim uvjetima odobrenja.

                     (13)

                     Ako za sredstva za zaštitu bilja koja sadržavaju ciflumetofen države članice odobre razdoblje odgode u skladu s člankom 46. Uredbe (EZ) br. 1107/2009, to bi razdoblje moralo isteći najkasnije 12 mjeseci nakon datuma stupanja na snagu ove Uredbe.

                     (14)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Izmjena Provedbene uredbe (EU) br. 22/2013
            Prilog I. Provedbenoj uredbi (EU) br. 22/2013 mijenja se u skladu s Prilogom I. ovoj Uredbi.

            Članak 2.
            Izmjena Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.

            Članak 3.
            Prijelazne mjere
            Države članice prema potrebi oduzimaju ili mijenjaju odobrenja za sredstva za zaštitu bilja koja sadržavaju ciflumetofen kao aktivnu tvar najkasnije do 30. studenoga 2019.

            Članak 4.
            Razdoblje odgode
            Sva razdoblja odgode koja države članice odobre u skladu s člankom 46. Uredbe (EZ) br. 1107/2009 moraju biti što kraća i moraju isteći najkasnije 30. svibnja 2020.

            Članak 5.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. travnja 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 22/2013 od 15. siječnja 2013. o odobrenju aktivne tvari ciflumetofena, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, te o izmjeni Priloga Provedbenoj uredbi Komisije (EU) br. 540/2011 (SL L 11, 16.1.2013., str. 8.).

            (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (4)  EFSA (Europska agencija za sigurnost hrane), 2016. Tehničko izvješće o rezultatima savjetovanja s državama članicama, podnositeljem zahtjeva i EFSA-om o procjeni rizika od uporabe aktivne tvari ciflumetofen kao pesticida uzimajući u obzir potvrdne podatke. EFSA, povezana publikacija 2016: EN-997. 25 str.

            (5)  EFSA (Europska agencija za sigurnost hrane), 2016. Zaključak o stručnom pregledu ocjene rizika od pesticida s aktivnom tvari ciflumetofen u svjetlu potvrdnih podataka. EFSA Journal 2016.;14(12):4635, 20 str. doi:10.2903/j.efsa.2016.4635.

            PRILOG I.
            U Prilogu I. Provedbenoj uredbi (EU) br. 22/2013 stupac „Posebne odredbe” zamjenjuje se sljedećim:
            „Sredstva za zaštitu bilja koja sadrže ciflumetofen odobravaju se za uporabu samo ako se očekuje da razina metabolita B3 u podzemnim vodama bude manja od 0,1 μg/L.
            Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009 moraju se uzeti u obzir zaključci izvješća o ponovnoj ocjeni za ciflumetofen, a posebno njegovi dodaci I. i II. čiji je završni oblik 20. studenoga 2012. donio Stalni odbor za prehrambeni lanac i zdravlje životinja.
            U toj ukupnoj ocjeni države članice moraju obratiti posebnu pozornost na sljedeće:

                        —

                        zaštitu korisnika sredstva i radnika,

                        —

                        zaštitu podzemnih voda, osobito od metabolita B3, ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;

                        —

                        zaštitu vode za piće,

                        —

                        rizik za vodene organizme.

                  Uvjeti uporabe prema potrebi uključuju mjere za smanjenje rizika.”

            PRILOG II.
            Stupac „Posebne odredbe” retka 31., ciflumetofen, dijela B Priloga Provedbenoj uredbi (EU) br. 540/2011 zamjenjuje se sljedećim:
            „Sredstva za zaštitu bilja koja sadrže ciflumetofen odobravaju se za uporabu samo ako se očekuje da razina metabolita B3 u podzemnim vodama bude manja od 0,1 μg/L.
            Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009 moraju se uzeti u obzir zaključci izvješća o ponovnoj ocjeni za ciflumetofen, a posebno njegovi dodaci I. i II. čiji je završni oblik 20. studenoga 2012. donio Stalni odbor za prehrambeni lanac i zdravlje životinja.
            U toj ukupnoj ocjeni države članice moraju obratiti posebnu pozornost na sljedeće:

                        —

                        zaštitu korisnika sredstva i radnika,

                        —

                        zaštitu podzemnih voda, osobito od metabolita B3, ako se aktivna tvar primjenjuje u područjima s osjetljivim tlom i/ili nepovoljnim klimatskim uvjetima;

                        —

                        zaštitu vode za piće,

                        —

                        rizik za vodene organizme.

                  Uvjeti uporabe prema potrebi uključuju mjere za smanjenje rizika.”